Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18189

b) a futópálya középvonala mentén szimmetrikusan elhelyezett két csoportban legyen, amelyekben a fények egymástól egységes távolságra vannak és a csoportok közötti távolság megfelel a földetérési terület jelzés, vagy világítás elemek közötti távolságnak, ha ilyet kialakítottak. Egyéb esetben a távolság ne legyen több, mint a futópálya szegély fénysorok közötti távolság fele. Szárny keresztfénysorok alkalmazása 5.3.10.6 Ajánlás — A precíziós megközelítésű futópályánál helyezzenek el szárny keresztfénysort, ha kívánatosnak tartják annak feltűnőbb megjelölését. 5.3.10.7 Helyezzenek el szárny keresztfénysort annál a nem-műszeres vagy nem-precíziós futópályánál, amelynek küszöbét áthelyezték és futópálya küszöb világítás szükséges, azonban ezt nem biztosították. Szárny keresztfénysorok elhelyezése 5.3.10.8 A szárny keresztfénysorokat a küszöbnél, a futópálya középvonala mentén szimmetrikusan két csoportban (azaz két szárnyban) helyezzék el. Minden keresztfénysor legalább 10 méter szélességben, legalább öt fény-egységből, a futópálya szegély fénysorhoz viszonyított megfelelő szögben álljon. Minden egyes keresztfénysor legbelső fénye a futópálya szegély fénysorral egy vonalban legyen. A futópálya küszöb és a szárny keresztfénysor fények jellemzői 5.3.10.9 A futópálya küszöb és a szárny keresztfénysor fények állandó rögzített, egyirányú, a futópálya megközelítési irányába zöld színt mutató fények legyenek. A fények erőssége és fény-sugár terjedése megfelelő legyen azoknak a látástávolság és környezeti fény körülményeknek, amelyek között a futópályát használni kívánják. 5.3.10.10 A precíziós megközelítésű futópálya küszöb fényei feleljenek meg a 2. Függelék A2-3. ábrán látható előírásoknak. 5.3.10.11 A precíziós megközelítésű futópálya szárny keresztfénysor fényei feleljenek meg a 2. Függelék A2-4. ábrán látható előírásoknak. 5.3.11 Futópálya-vég fények (lásd 5-21. ábra) Alkalmazás 5.3.11.1 A futópálya szegély fényekkel ellátott futópályán el kell helyezni futópálya-vég fényeket. Megjegyzés: Ha a küszöb a futópálya végén helyezkedik el, a küszöb fények futópálya-vég fényként alkalmazhatók. Elhelyezés 5.3.11.2 A futópálya-vég fényeket egy sorban, a futópálya tengelyéhez viszonyított megfelelő szögben, a futópálya végéhez lehető legközelebb, de attól (kifelé) legfeljebb 3 méter távolságra helyezzék el. 5.3.11.3 Ajánlás — A futópálya-vég fénysor legalább hat darab fény-egységből álljon, melyek elhelyezése: 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes